‘চুন চুন কে বদলা লেঙ্গে’ জঙ্গীদের হুঁশিয়ারি অমিত শাহের

ওয়েবডেস্ক: চুন চুন কে বদলা লেঙ্গে। বললেন কেন্দ্রীয় স্বরাষ্ট্রমন্ত্রী অমিত শাহ (Amit Shah)। উত্তেজনা বাড়ছে। পহেলগাম হামলার (Pahalgam Attack) প্রেক্ষিতে এই হুঙ্কার শাহের। বৃহস্পতিবার দিল্লিতে (Delhi) এক অনুষ্ঠানে এই ভাষায় বদলার (Revenge) হুঁশিয়ারি দিলেন স্বরাষ্ট্রমন্ত্রী। অমিত শাহ বলেন, জঙ্গীদের মনে করা উচিত নয় যে তারা যুদ্ধ জিতে গিয়েছে। এই যুদ্ধ এখনও শেষ হয়নি। সব জঙ্গীদের বিরুদ্ধে দলা নেওয়া হবে। এর আগে প্রধানমন্ত্রী নরেন্দ্র মোদি বলেছিলেন, এমন শাস্তি দেওয়া হবে যা কল্পনার বাইরে।

এদিন শাহের কথায়, নরেন্দ্র মোদির নেতৃত্বাধীন এনডিএ সরকার সন্ত্রাসবাদকে উপড়ে ফেলতে বদ্ধপরিকর। তিনি বলেন, কেউ কাপুরুষোচিত হামলা করে তাদের বড় জয় ভাতে পারে। একটা বিষয় বোঝা দরকার, এটা নরেন্দ্র মোদি সরকার। কাউকে ছাড়া হবে না। দেশের প্রতিটা ইঞ্চি থেকে সন্ত্রাসবাদকে উপড়ে ফেলা হবে। নির্মূল হবে। এই যুদ্ধে শুধু ১৪০ কোটি ভারতীয়ই নয়, প্রতিটা দেশ ভারতের পাশে রয়েছে।

আরও পড়ুন: গল্প বলুন, আন্তর্জাতিক কনটেন্ট স্রষ্টাদের আহ্বান প্রধানমন্ত্রীর

গত ২২ এপ্রিল জম্মু ও কাশ্মীরের অনন্তনাগ জেলার বৈসারণ উপত্যকায় জঙ্গিরা হামলা চালায়। তাতে ২৬ জন নিরীহ পর্যটকের মৃত্যু হয়। পাকিস্তানের মদতে এই হামলা হয়।