ভারতের উত্তরপূর্ব দখলের স্বপ্ন বাংলাদেশের? ইউনুস ঘনিষ্ঠের এ কী মন্তব্য?

ওয়েবডেস্ক: পহেলগাম হামলার (Pahalgam Attack) প্রেক্ষিতে ভারত পাকিস্তানে প্রত্যাঘাত করতে পারে বলে আশঙ্কা দেখা দিয়েছে। এই প্রেক্ষিতে চাঞ্চল্যকর মন্তব্য করলেন বাংলাদেশের (Bangladesh) প্রাক্তন সেনা অফিসার ও মহম্মদ ইউনুসের (Md Yunus) ঘনিষ্ঠ সহযোগী এএলএম ফজলুর রহমান। তিনি বলেন, ভারত পাকিস্তানে (Pakistan) আক্রমণ করলে ভারতের উত্তর পূর্বের রাজ্য দখল করবে বাংলাদেশ। চীনের সঙ্গে যৌথ সামরিক অভিযান হবে। তবে বাংলাদেশ সরকার বিবৃতি দিয়ে এই মন্তব্যের সঙ্গে দূরত্ব বজায় রাখার কথা জানিয়েছে। ইউনুসের জমানায় পাকিস্তানের সঙ্গে বাংলাদেশের ঘনিষ্ঠতা বেড়েছে। বাংলাদেশের প্রাক্তন সেনা আধিকারিকের এই বক্তব্যে হাসাহাসি শুরু হয়েছে। তবে এই ঘটনাকে সাদা চোখে দেখছেন না গোয়েন্দারা।

মঙ্গলবার বাংলাদেশের ওই প্রা্তন মেজর জেনারেল তাঁর সোশ্যাল মিডিয়া অ্যাকাউন্টে লেখেন, ভারত যদি পাকিস্তান আক্রমণ করে বাংলাদেশের উচিত উত্তর পূর্বের সাতটি রাজ্য দখল করা। এক্ষেত্রে চীনের সঙ্গে যৌথ সামরিক পদক্ষেপের বিষয়ে আলোচনা প্রয়োজন। ইউনুস সরকার গত ডিসেম্বর মাসে রহমানকে ন্যাশনাল ইন্ডিপেন্ডেন্ট কমিশনের চেয়ারম্যান নিযুক্ত করে। যা ২০০৯ সালে বাংলাদেশ রাইফেল বিদ্রোহে হত্যার তদন্ত করবে।

আরও পড়ুন: অর্থনৈতিক সঙ্কট নিয়ে ট্রাম্পের কঠোর সমালোচনায় কমলা

বিষয়টি নিয়ে হইচই হতেই শুক্রবার বাংলাদেশের বিদেশ মন্ত্রকের তরফে বিবৃতিতে দেওযা হয়েছে। জানানো হয়েছে, এই মন্তব্য বাংলাদেশ সরকারের নীতি ও অবস্থান নয়। বাংলাদেশ সরকার এই মন্তব্যকে সমর্থন করে না।

তবে গত মার্চে চীন সফরের সময় মহম্মদ ইউনুস জানিয়েছিলেন, ভারতের উত্তর পূর্বের সাতটি রাজ্যের বাংলাদেশ ছাড়া ভারত মহাসাগরে যাওয়ার কোনও রাস্তা নেই। ওই এলাকায় বাংলাদেশকে ভারত মহাসাগরের একমাত্র অভিভাবক বলে বর্ণনা করেছিলেন। চীনকে আহ্বান করেছিলেন বাংলাদেশের মধ্য দিয়ে সারা বিশ্বে পণ্য পাঠানোর জন্যে। এরপরই ভারতের রাজনৈতিক নেতারা এর তীব্র প্রতিবাদ করেন। সতর্ক করেন।